CELEX: 32020D0755
Language: ga
Date: 2020-06-08 00:00:00
Title: Cinneadh (CBES) 2020/755 ón gComhairle an 8 Meitheamh 2020 lena leasaítear Cinneadh (CBES) 2016/2383 maidir le tacaíocht an Aontais do ghníomhaíochtaí na Gníomhaireachta Idirnáisiúnta do Fhuinneamh Adamhach i réimsí na slándála núicléiche agus faoi chuimsiú chur chun feidhme Straitéis an Aontais i gcoinne Leathadh na nArm Ollscriosta

9.6.2020   
               
               
                  GA
               
               
                  Iris Oifigiúil an Aontais Eorpaigh
               
               
                  LI 179/2
               
            
         CINNEADH (CBES) 2020/755 ÓN gCOMHAIRLE
         an 8 Meitheamh 2020
         lena leasaítear Cinneadh (CBES) 2016/2383 maidir le tacaíocht an Aontais do ghníomhaíochtaí na Gníomhaireachta Idirnáisiúnta do Fhuinneamh Adamhach i réimsí na slándála núicléiche agus faoi chuimsiú chur chun feidhme Straitéis an Aontais i gcoinne Leathadh na nArm Ollscriosta
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagail 28(1) agus 31(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:
         
                     (1)
                  
                  
                     An 21 Nollaig 2016, ghlac an Chomhairle Cinneadh (CBES) 2016/2383 (1), lena bhforáiltear do thréimhse cur chun feidhme 36 mhí ó dháta thabhairt i gcrích an chomhaontaithe maoinithe dá dtagraítear sa Chinneadh sin, le haghaidh na ngníomhaíochtaí dá dtagraítear in Airteagal 1 de.
                  
               
                     (2)
                  
                  
                     Síníodh an comhaontú maoinithe leis an nGníomhaireacht Idirnáisiúnta do Fhuinneamh Adamhach (IAEA) an 15 Meitheamh 2017 agus, dá bhrí sin, rachaidh sé in éag an 14 Meitheamh 2020.
                  
               
                     (3)
                  
                  
                     An 8 Bealtaine 2020, d’iarr an IAEA síneadh a chur leis an tréimhse cur chun feidhme agus le spriocdháta conarthach Chinneadh (CBES) 2016/2383 ó 36 mhí go 42 mhí, go dtí an 14 Nollaig 2020. Tá an síneadh a iarradh mar thoradh ar phaindéim COVID-19 agus fionraí shealadach gach taistil neamhchriticiúil agus cruinnithe go dtí an 1 Meitheamh 2020, lena n-áirítear iad siúd atá le reáchtáil i Vín, lena n-éilítear saineolaithe neamhchónaitheacha a bheith rannpháirteach
                  
               
                     (4)
                  
                  
                     Is féidir leanúint de na gníomhaíochtaí dá dtagraítear in Airteagal 1 de Chinneadh (CBES) 2016/2383 a dhéanamh gan aon impleacht a bheith ann maidir le hacmhainní airgeadais go dtí an 14 Nollaig 2020.
                  
               
                     (5)
                  
                  
                     Ba cheart, dá bhrí sin, Cinneadh (CBES) 2016/2383 a leasú dá réir,
                  
               TAR ÉIS AN CINNEADH SEO A GHLACADH:
         
            Airteagal 1
            Cuirtear an méid seo a leanas isteach in ionad Airteagal 5(2) de Chinneadh (CBES) 2016/2383:
            “Rachaidh an Cinneadh seo in éag an 14 Nollaig 2020”.
         
         
            Airteagal 2
            Tiocfaidh an Cinneadh seo i bhfeidhm ar dháta a ghlactha.
         
         
            Arna dhéanamh sa Bhruiséil, 8 June 2020.
            
               
                  Thar ceann na Comhairle
               
               
                  An tUachtarán
               
               A. METELKO-ZGOMBIĆ
            
         
         
            (1)  Cinneadh (CBES) 2016/2383 ón gComhairle an 21 Nollaig 2016 maidir le tacaíocht an Aontais do ghníomhaíochtaí na Gníomhaireachta Idirnáisiúnta do Fhuinneamh Adamhach i réimsí na slándála núicléiche agus faoi chuimsiú chur chun feidhme Straitéis AE i gcoinne Leathadh na nArm Ollscriosta (IO L 352, 23.12.2016, lch. 74).